Ons Praat met Reynardt Hugo | Stage and Screen
Home / Interviews / Ons Praat met Reynardt Hugo
Van Seep-Stêr tot Pop-Stêr…
Afrikaanse sepies in vandag se Suid-Afrika sorg vir vermaak. Dít is die woorde van Reynardt Hugo, of in Binneland-kringe beter bekend as Dokter Tertius Jonker. "Mense kan met 'n karakter vereenselwig omdat hulle dalk iemand soos dit ken," het Reynardt tydens my onderhoud verduidelik. "Dit is ook 'n medium wat baie uitdagend is, en as dit reg gedoen word, verskriklik baie genot kan verskaf," voeg hy by.
Reynardt speel die hoof van ongevalle by Binneland Hospitaal, en hy beskryf sy karakter as somtyds konserwatief, maar tog met 'n effense stoute kant aan hom. "Maar die stoute kant sien ons net nou en dan," het hy by gelas.
Tertius is die wettige aangenome pa van Daleen se dogtertjie, Nina, en buite baie nood-tonele in Binneland, moes hy self deur die egskeiding met Daleen gaan. "Tertius se opsie om 'n meisie te kry, is nou oop," het hy komies vertel. Ek het 'n kans gevat om te probeer uitvind wat met Dokter Jonker gebeur in die volgende 3000 episodes, maar al wat ek uit hom uit kon kry, was: "…dalk 'n paar liefdesdriehoeke…"
In 2008, het Reynardt sy Binneland-loopbaan afgeskop, en vier hierdie jaar 'n dekade op die stel van kykNet se langste lopende sepie. "Ek het die geleentheid gekry om ander drome te bewaarheid, soos om 'n band saam met Hugo Ludik te begin," vertel Reynardt oor wat Binnelanders deur die jare vir sy loopbaan beteken het: "Binnelanders het ook gesorg dat ek by mense kon uitkom en hulle stories te kon hoor. Dit het verseker deure oopgemaak en daarvoor is ek verskriklik dankbaar."
Al ken ons hierdie dokter meer as 'n lid van ons land se mees suksesvolle boyband, Adam, het Suid Afrikaners al geleer om onderskeid te tref tussen die popstêr, Reynardt Hugo, en die dokter van Ongevalle, Tertius Jonker. Vir Reynardt, aan die ander kant, is Binnelanders 'n realiteit: "Dit is net 'n storie, en my verantwoordelikeid strek vanaf die leer van die dialoog tot om op stel te wees," sê hy.
"Om net by die sepie te kan werk is self 'n hoogtepunt," vertel Reynhardt vol selfvertroue. "Alles wat saam met dit gaan, elke toneel, elke bietjie lag op stel en die geleentheid om saam met ongelooflike akteurs te kan werk, maak deel daarvan uit. Dít is en sal altyd my hoogtepunt en herinnering wees," voeg hy by.
Maar toe ek oor sy laagtepunte vra, het meneer Hugo met eerlikheid geantwoord: "Ek dink as 'n mens nie jou beste gee nie, nie op jou game is die dag nie, ervaar jy 'n laagtepunt. Dit gebeur maar met almal." Verder, gee Reynardt Hugo 'n bietjie raad, ondanks hierdie laagtepunte: "Om elke dag so te fokus en te konsentreer, is van uiterse belang."
Na 'n dag in die Ongevalle, gaan Reynardt Hugo huis toe, en gaan aan met sy lewe. Binnelanders, soos wat hy erken, is baie toegeeflik as dit kom by sy rol in Adam: "Dit is as gevolg van Binnelanders wat ek 'n tweede loopbaan in musiek het," sê hy, as hy verduidelik dat sy gewildheid as alledaagse sepie-stêr, die hupstoot was wat die groep nodig gehad het. Adam, die groep waaronder Reynardt saam met Ludik en Kyle Grant die Afrikaanse klanke herdefinieer, is onlangs vrygestel, en is saam met sy rol in Binnelanders 'n getuienis van die liefde wat Reynardt Hugo vir die vermaaklikheidslewe het. Lees meer oor Adam se nuutste album, hier.
"Ek wil baie dankie sê dat iemand die potensiaal in my raakgesien het om deel van hierdie ongelooflike span te wees. Dit is as gevolg van julle dat ek 'n loopbaan het. Julle het my geleer dat ek nie beter as enige iemand is nie. Dankie Binnelanders dat julle my bygestaan het in moeilike tye." – Reynardt Hugo.
Adam Binnelanders Binnelanders 3000 Desire Gardner Hugo Ludik Je-ani Swiegelaar kykNet Kyle Grant Louw Mulder Nadia Valvekens Reynardt Hugo Stage and Screen Stage and Screen Artists Stage and Screen Cape Town Stage and Screen Durban Stage and Screen Interviews Stage and Screen Johannesburg Stage and Screen Pretoria Stage and Screen South Africa Stage and Screen Stars	2018-05-16